KRETINGOS MOKYKLA – DARŽELIS „ŽIBUTĖ

X-OSIOS VAIKŲ TEATRŲ ŠVENTĖS „MĖLYNASIS LAPELIS  – 2016“
NUOSTATAI

I. BENDROSIOS NUOSTATOS

1. Šie nuostatai  reglamentuoja X-osios vaikų teatrų šventės „Mėlynasis lapelis – 2016“  (toliau – Šventės) tikslą ir uždavinius, dalyvius, renginio organizavimo laiką, reikalavimus.
                      2. Šventė organizuojama atsižvelgiant į Kretingos mokyklos – darželio „Žibutė“ (toliau - Mokyklos – darželio) veiklos planą 2016 metams, jo  tikslą ir uždavinius, siekiant sudaryti sąlygas vaikų/ mokinių ir suaugusiųjų kūrybiškumo, talentų ir gabumų sklaidai.
	3. Šventės principai:
	3.1. teatras - tai žodžio ir (ar) judesio, muzikos ir meninio vaizdo visuma. Tai žaidimas, kuriame galime pasinaudoti  savo ir kitų vaizduotės polėkiu ir jos išplėtojimo galimybėmis;
3.2. teatras - tai  priemonė pažinti, išreikšti,  įprasminti save, galimybė savo personažų lūpomis ir gyvenimiškomis linijomis atskleisti savąjį, unikalų ir nepakartojamą vaiko  pasaulį;
3.3. teatras – tai paslapčių, stebuklų, išradimų ir atradimų karalystė, kurios kiekvienas gyventojas svarbus, nepriklausomai nuo to, kokį vaidmenį joje atlieka. 

II. TIKSLAS IR UŽDAVINIAI

 	4. Tikslas: 
 	4.1. atsižvelgiant į Mokyklos – darželio 2016 metų veiklos plano prioritetus, sudaryti sąlygas teatro ir kitoms meninės raiškos sritims, talentingų ikimokyklinio, priešmokyklinio amžiaus vaikų ir pradinių klasių mokinių (toliau – Mokinių) ir juos ugdančių ikimokyklinio ugdymo auklėtojų, priešmokyklinio ugdymo pedagogų ir pradinio ugdymo mokytojų (toliau – Mokytojų) saviraiškos galimybėms atsiskleisti. 
	5.Uždaviniai:
	5.1. sudaryti sąlygas  ir galimybes Mokiniui  ir Mokytojui atsiskleisti teatrinės veiklos plotmėje,  kurti, išreikšti save, tobulėti;
	5.2. skatinti Mokinius ir Mokytojus pasitikėti savimi, padėti pažinti save, gamtą ir supantį pasaulį, pajusti kūrybinį džiaugsmą;
	5.3. gilinti teatro ryšius su bendraisiais mokomaisiais dalykais ir neformaliuoju vaikų švietimu;
	5.4. ugdyti savarankiškas ir laisvas asmenybes, mokyti bendrosios elgesio spektaklio metu (Mokinio - aktoriaus ir Mokinio – žiūrovo) kultūros.

III. DALYVIAI

	6. Žemaitijos zonos ugdymo įstaigų Mokiniai: ikimokyklinio, priešmokyklinio ir pradinio mokyklinio amžiaus mokiniai, ne daugiau kaip po vieną kiekvienos amžiaus grupės kolektyvą iš  vienos įstaigos.
	6.1. galimos amžiaus grupės:
· ikimokyklinio, priešmokyklinio amžiaus vaikai (3-6 m.);
· 1–4 klasių mokiniai (7-10 m.);
· mišri (ikimokyklinio, priešmokyklinio ir 1–4 klasių mokiniai).

IV. ŠVENTĖS REPERTUARAS 

          	 7.  Repertuaras pasirenkamas laisvai – vaidinti galima pjeses, pasakas, inscenizacijas, miuziklus. Kūriniai gali būti publikuoti arba naujai sukurti, sukurti pačių Mokinių ar jų grupės. Kolektyvas negali rodyti spektaklio, kurį jau yra vaidinęs ankstesnėse Šventėse. Džiaugsimės sulaukę spektaklių apie gamtą, vaiko santykį su ja, padedančių formuotis ekologiškumo pradmenims. Spektaklio trukmė – ne ilgesnė kaip  15-20 min. 

V. VIETA IR LAIKAS

8. Vaikų teatrų  šventė „Mėlynasis lapelis - 2016“ vyks  2016 m. balandžio 20 - 22 dienomis Mokyklos – darželio „Žibutė“ salėje (Mėguvos g. 16, Kretinga). 
	9.  Šventės dalyviai turi teisę pasirinkti pasirodymo dieną ir laiką.
	10. Šventės organizatoriai pasilieka teisę, suderinus su kolektyvų vadovu (-ais), priimant abiem pusėm palankius susitarimus, koreguoti  pasirodymo datą ir laiką. 

VI. VERTINIMAS 

11. Vertinimo komisijos nebus. Šventės dalyvių spektakliai ir vaidmenų atlikimas nebus vertinami. 
12. Šventės  kolektyvui  bus įteikiamas Mokyklos – darželio padėkos raštas, kolektyvo vadovui (-ams)  Kretingos rajono Pedagogų švietimo centro metodinės veiklos pažyma.

VII. ŠVENTĖS RENGĖJAI 

13. Šventę rengia Mokyklos – darželio direktoriaus įsakymu sudaryta  darbo grupė.
14. Šventės rengėjų partneriai – Kretingos rajono Pedagogų švietimo centras.

VIII. REGISTRACIJA 

                      15. Išankstinė registracija vyks iki 2016 m. balandžio 15 d.  Prašome užpildyti ir  atsiųsti  šių nuostatų priede esančią anketą.
                      16. Registruotis el. p.  zibutemd@zibute.kretinga.lm.lt arba tel. (8 445) 79341.

XI. BAIGIAMOSIOS NUOSTATOS

          17. Informaciją apie Šventę teikia: 
          17.1. Renginio organizatorių atstovė - Mokyklos – darželio pradinių klasių mokytoja metodininkė Alma Valantinienė, tel. 8 610 66803, el. p. zibutemd@zibute.kretinga.lm.lt;
17.2. Renginio koordinatorė – Mokyklos – darželio direktoriaus pavaduotoja  ugdymui Vida Petrauskienė, tel. (8445) 79341, el. p.  pavaduotoja@zibute.kretinga.lm.lt.
                       18. Pastaba: Visas išlaidas apmoka dalyvius siunčianti įstaiga.

__________________________

